
Fóti Közszolgáltató Közhasznú Nonprofit Kft.		Szervezeti és Működési Szabályzat

Fóti Közszolgáltató Közhasznú Nonprofit Kft.		Szervezeti és Működési Szabályzat

										Et. 110. sz. 2. melléklet









Fóti Közszolgáltató Közhasznú Nonprofit Kft.

[bookmark: _gjdgxs]Szervezeti és Működési Szabályzata





Érvényes: 2022.06.01-től
Hatályba léptette a 184/2021. (IX.30.) KT határozat


[bookmark: _Hlk103090243]Hatályba léptető ügyvezető:						Alapító részérő jóváhagyó:

Sólyomvári Erika Mária s.k.					dr. Vass György polgármester s.k.


Egységes szerkezetbe foglalva Fót Város Önkormányzat Képviselő-testületének a …/2022. (V.26.) határozatában foglalt módosításokkal


Kft. ügyvezető:							Alapító részérő jóváhagyó:


Sólyomvári Erika Mária						dr. Vass György polgármester






Bevezetés


Jelen Szervezeti és Működési Szabályzat (továbbiakban: SZMSZ) a Polgári Törvénykönyvről szóló 2013. évi V. törvény (a továbbiakban: Ptk), a Munka Törvénykönyvéről szóló 2012. évi I. törvény (a továbbiakban: Mt.), valamint a működéssel kapcsolatban alkalmazandó hatályos munkaügyi, pénzügyi, számviteli, adózási, illetőleg a gazdálkodással kapcsolatos egyéb jogszabályi rendelkezések figyelembevételével készült. 

Az SZMSZ a Fóti Közszolgáltató Közhasznú Nonprofit Kft (a továbbiakban: Kft) jellegének megfelelő, legfontosabb szabályokat tartalmazza így különösen: 
· a Kft. működésére jellemző, nagyrészt hosszabb időre vonatkozó adatokat, alapelveket és előírásokat, a tevékenységi körét; 
· a Kft. irányítási rendszerét, szervezeti felépítését általános működési rendelkezéseit, belső szabályozásait; és
· a Kft. vezető és ellenőrzési szerveit, azok feladatait és jogkörét, a munkavállalók jogait és kötelezettségeit. 

Az SZMSZ betartása és betartatása a Kft. tisztségviselőinek, vezetőinek és munkavállalóinak, valamint közfoglalkoztatottainak első rendű kötelezettsége. 

I. Általános rendelkezések

1. A Kft. főbb adatai:[footnoteRef:1] [1:  Módosította a Képviselő-testület …/2022. (V.26.) határozat 1. pontja. Hatályos 2022.06.01. napjától.] 


Cégneve: 					Fóti Közszolgáltató Közhasznú Nonprofit Kft. 
Székhelye: 					2151 Fót, Malom utca 1.
Telephelyei: 					2151 Fót. 083/12 (2151 Fót, Ferenczy utca 8.)
       					2151 Fót, Vörösmarty u. 70. (ravatalozó)
       					2151 Fót, Sport utca 1608 hrsz.

Elektronikus elérhetősége: 			A Kft. honlapja: www.fotikozszolg.hu
Email elérhetősége: info@fotikozszolg.hu 
						
Alapításának időpontja:			2008. november 17.
Cégjegyzékszáma: 				13 09 124501
Adószáma: 					14539262-2-13
Statisztikai számjele:				14539262-8130-572-13
Tevékenységének időtartama:			határozatlan

Telefonos elérhetőség: 				06 27 539 680, 06 27 539 681
Számlaszámai és számlavezető bankjai:	OTP Bank Nyrt. 11742104-20051723
OTP Bank Nyrt.  11742104-20054355
OTP Bank Nyrt.  11742104-20051730
OTP Bank Nyrt.  11742104-20054635
OTP Bank Nyrt. 11763426-87522884
K&H Bank Zrt   10402197-50526751-86501001
	
Tagjai:						Fót Város Önkormányzata
							Székhely: 2151 Fót, Vörösmarty tér 1.
							Képviseli: Dr. Vass György polgármester				
		

2.  A Kft. jogállása, képviselete

2.1.[footnoteRef:2] A Kft. Alapító Okiratát, mint a létrehozás dokumentumát Fót Város Önkormányzat Képviselő-testülete, mint Tulajdonos a 415/2008. (X.21.) KT határozatával fogadta el első ízben, majd a többször módosított Alapító Okirat utolsó hatályos állapotát a 3/2022. (I.27.) számú KT határozatával fogadta el.  [2:  Módosította a Képviselő-testület …/2022. (V.26.) határozat 2. pontja. Hatályos 2022.06.01. napjától.
] 


2.2. A Kft. önálló jogi személy, saját cégneve alatt jogokat szerez és kötelezettségeket vállal, általános képviseletét az ügyvezető látja el. 

2.3. A Kft. az Alapító Okiratban és a hatályos jogszabályokban foglalt keretek között fejti ki tevékenységét, vagyonával és az alkalmazásában álló munkaerővel önállóan gazdálkodik, önálló bankszámlával rendelkezik, saját cégneve alatt tulajdont szerezhet, szerződést köthet, pert indíthat és perelhető.

2.4. A Kft. felelős azért a kárért, amelyet képviselője az ügykörébe eső tevékenységgel harmadik személynek okozott, harmadik személyekkel szemben a képviselők tevékenységéért viseli a felelősséget. A munkavállalók a Munka törvénykönyve szerint felelősek az általuk okozott kárért. 
	
2.5. A Kft-ben használt bélyegzők lenyomatát, valamint a sorszámokkal azonosíthatóan az egyes bélyegzők használatára feljogosított személyeket, illetve szervezeti egységeket a Kft. bélyegzőnyilvántartása tartalmazza, amit a Kft. a pénztári páncélszekrényében tárol.


3. A Kft. tevékenysége

3.1. A Kft. alaptevékenységét a helyi önkormányzatokról szóló 2011. évi CLXXXIX. törvényben (a továbbiakban: Mötv.) előírt feladatok szerint végzi. Figyelembe veszi a mindenkor hatályos számviteli törvény rendelkezéseit, valamint a mindenkor hatályos munkajoggal kapcsolatos törvényi rendelkezéseket. Betartja az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV törvény (a továbbiakban: Ectv.) közhasznúságra vonatkozó előírásait. 

3.2.A Társaság üzletszerű gazdasági tevékenységet csak közhasznú céljainak megvalósítása érdekében, azokat nem veszélyeztetve végezhet.

3.3.A gazdálkodása során elért eredményét nem osztja fel, az a gazdasági társaság vagyonát gyarapítja, illetve az alapító okiratban meghatározott közhasznú tevékenységére fordítja.

3.4. A cég tevékenysége 
Főtevékenység:
81.30 		Zöldterület-kezelés

Egyéb közhasznú tevékenységek:
35.13		Villamosenergia-elosztás
36.00		Víztermelés, -kezelés, -ellátás
37.00		Szennyvíz gyűjtése, kezelése
38.11. 		Nem veszélyes hulladék gyűjtése 
38.21		Nem veszélyes hulladék kezelése
39.00 		Szennyeződésmentesítés, egyéb hulladékkezelés
42.11		Út, autópálya építése
42.21		Folyadék szállítására szolgáló közmű építése
42.91		Vízi létesítmény építése
68.20		Saját tulajdonú, bérelt ingatlan bérbeadása, üzemeltetése
81.29		Egyéb takarítás

Gazdasági- vállalkozási tevékenységek
01.61 		Növénytermesztési szolgáltatás
01.13 		Zöldségféle, dinnye, gyökér, gumósnövény termesztése
01.19 		Egyéb, nem évelő növény termesztése
01.61 		Növénytermesztési szolgáltatás
01.63 		Betakarítást követő szolgáltatás
41.20 		Lakó- és nem lakó épület építése
42.99 		Egyéb m.n.s. építés
43.11 		Bontás
43.12 		Építési ter. előkészítése
43.21 		Villanyszerelés
43.22 		Víz-, gáz-, fűtés-, légkondícionáló szerelés
43.29 		Egyéb épületgépészeti szerelés
43.31 		Vakolás
43.32 		Épületasztalos szerkezet szerelés
43.33 		Padló, falburkolás
43.34 		Festés, üvegezés
43.39 		Egyéb befejező építés m.n.s.
43.91 		Tetőfedés, tetőszerkezet építés
71.12		Mérnöki tevékenység, műszaki tanácsadás
[bookmark: _Hlk42033396]47.24		Kenyér-, pékáru-, édesség-kiskereskedelem
47.25		Ital-kiskereskedelem
47.29		Egyéb élelmiszer-kiskereskedelem
47.89		Egyéb áruk kiskereskedelme
[bookmark: _Hlk42033432]56.10		Éttermi, mozgó vendéglátás
56.30 		Italszolgáltatás
73.11 		Reklámügynöki tevékenység
[bookmark: _Hlk42033963]77.21  		Szabadidős, sporteszköz kölcsönzése
82.30		Konferencia, kereskedelmi bemutató szervezése
81.10		Építményüzemeltetés
96.03 		Temetkezés, temetkezést kiegészítő szolgáltatás





II. A Kft. Alapítója és jogai

1. A Kft. egyszemélyes nonprofit korlátolt felelősségű társaság, legfőbb döntéshozó szerve az Alapító képviselő-testület, kizárólagos alapítói döntési jogosultságait, illetve kötelezettségeit is gyakorolja. 
2. A Kft-nél taggyűlés nem működik, mindaddig, amíg a társaság egyszemélyes társaságként működik, a taggyűlés hatáskörébe tartozó ügyekben minden esetben az Alapító dönt, mely döntéseit az ügyvezetőnek írásban megküldött határozatával közli a Kft-vel.
3. A legfőbb szervnek a társasággal kapcsolatos ülései nyilvánosak azzal, hogy a társasággal kapcsolatos ülésre – szükség szerint, de - legalább évi egy alkalommal sor kerül, amely ülés összehívásának rendjére, a napirend közlésének módjára, ülésének nyilvánosságára, a határozatképességre és a határozathozatal módjára az Mötv. és Fót Város Önkormányzat Képviselő-testületének a Képviselő-testület és szervei szervezeti és működési szabályzatáról szóló 14/2020. (IX. 28.) önkormányzati rendelete rendelkezései az irányadók.
4. A Mötv-ben meghatározott szabályok irányadóak a Kft számviteli törvény szerinti beszámoló jóváhagyására is.
5. A Társaság rendelkezésére bocsátott vagyoni hozzájárulás alapján minden szavazat az egyszemélyes Alapítót illeti meg. 

6. Az Alapító kizárólagos hatáskörébe tartozik: 
a) a számviteli törvény szerinti beszámoló elfogadása, ideértve az adózott eredmény felhasználására vonatkozó döntést;
b) javadalmazási szabályzat megalkotása;
c) a pótbefizetés elrendelése és visszatérítése;
d) az üzletrész felosztásának elhatározása;
e) üzletrész tekintetében elővásárlási jog gyakorlása a Kft. által; az elővásárlásra jogosult személy kijelölése;
f) üzletrész kívülálló részére történő átruházásánál a beleegyezés megadása;
g) eredménytelen árverés esetén döntés az üzletrészről;
h) az ügyvezető megválasztása, visszahívása és díjazásának megállapítása az ügyvezető utasítása, beszámoltatása;
i) a felügyelő bizottság tagjainak megválasztása, visszahívása és díjazásuk megállapítása;
j) a könyvvizsgáló megválasztása és visszahívása és díjazásának megállapítása; 
k) olyan szerződés megkötésének jóváhagyása, amelyet a Kft. saját tagjával, ügyvezetőjével, vagy azok közeli hozzátartozójával  (Ptk. 8:1 § (1) bekezdés 1. pont), illetve élettársával köt;
l) az ügyvezetők és felügyelő bizottsági tagok, illetve a könyvvizsgáló elleni kártérítési igények érvényesítése;
m) a Kft. beszámolójának, ügyvezetésének, gazdálkodásának független könyvvizsgáló által történő megvizsgálásának elrendelése;
n) az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása;
o) a Kft. jogutód nélküli megszűnésének, átalakulásának elhatározása; döntés csődeljárás elindítása iránti kérelem benyújtásáról;
p) az Alapító Okirat módosítása;
q) döntés a törzstőke felemeléséről, leszállításáról;
r) törzstőke-emelés esetén a tagok elsőbbségi jogának kizárása;
s) törzstőke-emelés során az elsőbbségi jog gyakorlására jogosultak kijelölése;
t) törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása;
u) törzstőke leszállításakor a törzsbetétek arányától való eltérés megállapítása;
v) a Mt. 207. § (1), (2) bekezdése és a  Mt. 208. § (1), (2) bekezdése alapján vezetőnek minősített munkavállalók körének meghatározása;
w) döntés a gazdasági társaság által gazdasági társaság vagy más szervezet alapításáról, működő gazdasági társaságban részesedés megszerzéséről, növeléséről, ilyen részesedés tulajdonjogának bármilyen jogcímen történő átruházásáról;
x) döntés a gazdasági társaság legfőbb szervének ülésére szóló mandátum kiadásáról, amennyiben olyan gazdasági társaság átalakulásáról, megszüntetéséről, részvényesi (tagi) struktúrájának megváltoztatásáról, alapító okiratának (alapszabályának, társasági szerződésének) módosításáról, vezető tisztségviselőinek, felügyelő bizottság tagjainak megválasztásáról, visszahívásáról, valamint éves beszámolójának elfogadásáról van szó, amelyben a Társaság legalább többségi szavazattal rendelkezik;
y) az éves pénzügyi, finanszírozási terv jóváhagyása, a vállalkozási szerződés, mint közszolgáltatási megállapodás jóváhagyása;
z) az éves üzleti terv és a hosszú távú fejlesztési koncepciók jóváhagyása;
aa) döntés a Kft. tulajdonát képező bármely vagyonelem (ingatlanok, ingók, használati jog, szolgalmi jog stb., továbbiakban egységesen: vagyonelem) tulajdonjogának átruházásáról, ha az ügylet tárgyát képező adott vagyonelem könyv szerinti egyedi értéke eléri a jegyzett tőke 10%-át úgy, hogy az adott üzleti évben az addig átruházásra került valamennyi vagyonelem értékének az összesített összege már elérte a jegyzett tőke 30%-át;
bb) döntés a Kft. által bármely vagyonelem tulajdonjogának vagy használati jogának megszerzéséről, ha az ügylet tárgyát képező adott vagyonelem ellenértéke meghaladja a jegyzett tőke 30%-át, 
cc) a Kft. minden hitel- és kölcsönszerződésének jóváhagyása értékhatártól függetlenül;
dd) a Kft. Szervezeti és Működési Szabályzatának elfogadása;
ee) döntés a térítés nélküli végleges vagyonátadásról;
ff) mindazon ügyek, amelyeket az Alapító magához von. 

7. Az alapítói döntések véleményeztetése és a vonatkozó eljárás rendje

7.1. Az Alapító – a vezető tisztségviselők, illetve a felügyelő bizottság tagjainak megválasztásával kapcsolatos ügyek kivételével – a hatáskörébe tartozó döntés meghozatalát megelőzően köteles a vezető tisztségviselő, valamint a felügyelő bizottság, szükség esetén a könyvvizsgáló véleményét megismerni. 
7.2. Halaszthatatlan döntés esetében a vélemény beszerzése rövid úton (pl. telefon, e-mail) is történhet, azonban az így véleményt nyilvánító személy nyolc napon belül köteles véleményét írásban is a döntést hozó rendelkezésére bocsátani. Egyéb döntés esetében a véleménykérés írásban öt nappal korábban történik, melyre a véleményadásra felkért személy az írásbeli véleményét öt napon belül köteles megadni. Írásban történő véleménykérésnek, illetve véleményadásnak tekintendő az e-mailben történő véleménykérés, illetve vélemény adás. 

7.3. Az írásos vélemény vagy az ülésről készült jegyzőkönyv nyilvános, azt a társaság székhelyén munkaidőben bárki megtekintheti. 
7.4. A vezető tisztségviselő véleményét a felügyelő bizottság véleményének ismeretében alakítja ki. A felügyelő bizottság a véleménykérés hozzá történő megérkezését követő 5 napon belül összehívja a felügyelő bizottság ülését és az ott kialakított véleményét az ülésről készült jegyzőkönyvbe foglalja, azt a vezető tisztségviselőnek átadja. A Felügyelő Bizottság véleményére vonatkozó döntését ülés összehívása helyett jogosult írásban meghozni. Ez esetben is az írásbeli döntéshozatal iratai nyilvánosak és bárki által megtekinthetőek.

7.5. Az Alapító a vezető tisztségviselő és a felügyelő bizottság írásbeli véleményének kézhezvételét követően, képviselő-testületi ülésen hozza meg döntését. 


III. A Kft. irányítása, vezetése


1. Az ügyvezető saját jogkörében irányítja a Kft-t, általánosan gyakorolja a munkáltatói jogokat (munkaszerződések megkötése, munkaviszony megszűntetése, bérekkel kapcsolatos döntések, béren kívüli juttatások). 
2. Az ügyvezető helyettesei együttesen a gazdasági vezető gazdasági ügyekben és a műszaki vezető egyéb ügyekben. A munkatársak az ügyvezető által átruházott utalványozási és egyéb munkáltatói jogkörben intézkedéseket tehetnek. 

3. A Kft irányítása: 
a) Ügyvezető,  
b) Területi vezetők.

4. Az egyes vagyonnyilatkozat-tételi kötelezettségekről szóló 2007. évi CLII. törvény 3. § (3) bekezdés e) pont, ea) alpontja alapján a Kft. 
a) ügyvezetője 
b) felügyelő bizottságának tagjai, valamint 
c) könyvvizsgálója
a törvényben meghatározott rendszerességgel vagyonnyilatkozatot tesz. Amennyiben a könyvvizsgáló az egyes vagyonnyilatkozat-tételi kötelezettségekről szóló törvény alapján több jogviszony alapján köteles vagyonnyilatkozatot tenni, a törvény alapján teljes bizonyító erejű magánokiratba foglalva kell nyilatkoznia, hogy kötelezettségének eleget tett.

A vagyonnyilatkozat őrzéséért az egyes vagyonnyilatkozat-tételi kötelezettségről szóló 2007. évi CLII törvény 7. a) pontja alapján a munkáltatói jogkör gyakorlója a felelős. Az a) -c) pontban meghatározott személyek vagyonnyilatkozatával kapcsolatban az Önkormányzat Képviselő-testületének szabályzata alapján kell eljárni.

5. A társaság belső szabályzatai elérhetőek a Kft. titkárságán. 

6. A Kft. feladata a hatáskörébe utalt feladatok ellátása, a magasabb szintű jogszabályokban és a helyi rendeletekben és határozatokban meghatározottak végrehajtása. 

7. A Kft-t az ügyvezető képviseli harmadik személyekkel szemben, valamint bíróságok és más hatóságok előtt. Az ügyvezető a képviseleti jogkört az ügyek meghatározott csoportjára nézve a Kft. dolgozóira átruházhatja. Az ügyvezető önállóan képvisel és ír alá.

8. Az ügyvezető feladatai: 
a) a Kft. képviselete harmadik személyekkel szemben bíróságok és más hatóságok előtt;
b) a munkáltatói jogok gyakorlása;
c) a Határozatok Tárának és a tagjegyzéknek a vezetése;
d) a gazdasági társaság alapításának, az Alapító Okirat módosításának, a cégjegyzékbe bejegyzett jogoknak, tényeknek és adatoknak és ezek változásának, valamint törvényben előírt más adatoknak a cégbírósági bejelentése,
e) a Kft. üzleti könyveinek vezetéséről való gondoskodás;
f) a Kft. vagyonmérlegének, vagyonkimutatásának elkészítése és Alapító elé terjesztése;
g) az Alapító kérésére a Kft. ügyeiről felvilágosítása adása;
h) az Alapító intézkedésének kezdeményezése, ha tudomására jut, hogy a Kft. saját tőkéje veszteség folytán a törzstőke felére csökkent, vagy a Kft-t fizetésképtelenség fenyegeti, vagy fizetéseit megszüntette, illetve ha vagyona tartozásait nem fedezi;
i) az Alapító részére betekintés biztosítása a Kft. üzleti könyveibe és irataiba;
j) az éves Üzleti Terv elkészítése és az Alapító jóváhagyása érdekében a részére történő előterjesztése, az Alapító éves költségvetési rendeletének elfogadása előtt;
k) közhasznúsági jelentés elkészítése és elfogadásra történő előterjesztése;
l) a Kft. költséghatékony működtetése és folyamatos fejlesztése;
m) a felügyelő bizottság egyetértésével a könyvvizsgáló személyére javaslatot tesz az Alapítónak;
n) a Kft. részére jogszabály által kötelezővé tett szabályzatok megalkotása;
o) tanácskozási joggal részt vesz a Képviselő-testület, a Képviselő-testület bizottságának ülésein; 
p) beszámol a Kft. tevékenységéről szükség szerint a Polgármesternek, negyedévente a Képviselő-testületnek.;
q) gondoskodik a Kft. működésének személyi és tárgyi feltételeiről az üzleti terv által meghatározott keretek között, továbbá meghatározza az egyes szervezeti egységek elhelyezését, az ellátott feladatok és a létszám figyelembevételével;
r) meghatározza a Kft. szervezeti egységeinek feladatait, valamint vezetői értekezleteken számon kéri a Kft. aktuális feladatainak végrehajtását; biztosítja a résztvevők számára az információcserét;
s) gondoskodik a belső kontrollrendszerrel és a belső ellenőrzéssel kapcsolatos feladatok ellátásáról;
t) köteles a Kft. belső szabályzataiban a felelősségi körök meghatározásával legalább az alábbiakat szabályozni:  
- engedélyezési, jóváhagyási és kontrollejárásokat,  
- a dokumentumokhoz és információkhoz való hozzáférést, 
 - a beszámolási eljárásokat. 

9. Ügyvezetői összeférhetetlenség: 
9.1. Nem lehet a gazdasági társaság ügyvezetője (vezető tisztségviselője) az a személy, akinek személyére a Ptk., valamint Ectv. bekezdéseiben meghatározott összeférhetetlenségi szabályok vonatkoznak, illetve nem felel meg a fenti jogszabályokban meghatározott követelményeknek, illetve vele szemben azokban meghatározott kizáró ok áll fenn. 
9.2. A gazdasági társaság vezető tisztségviselője és a Ptk. szerint minősülő közeli hozzátartozója, valamint élettársa ugyanazon gazdasági társaság felügyelő-bizottságának tagja nem lehet.

10. [footnoteRef:3]A területi vezetők feladatai (műszaki vezető, gazdasági vezető, beruházási csoportvezető) [3:  Módosította a Képviselő-testület …/2022. (V.26.) határozat 3. pontja. Hatályos 2022.06.01. napjától.
] 

a) Szervezik, irányítják és ellenőrzik a rájuk bízott csoport szakmai munkáját.
b) A csoport szakmai tevékenységéről rendszeresen beszámolnak az ügyvezetőnek.
c) Segítik a gazdasági társaság ügyvezetője feladatainak ellátását, ellátják az ebben a körben rájuk bízott feladatokat.
d) Saját területükön a feladatokhoz igazodó kontroll rendszert alakítanak ki. 
e) Részt vesznek az éves Üzleti terv készítésében.
f) Adatot szolgáltatnak a negyedéves ügyvezetői beszámolókhoz. 
g) Helyettesítik az ügyvezetőt távolléte alatt és megszervezik a kollégáik helyettesítését.
h) Szerződéseket készítenek elő a területükhöz kapcsolódóan.
i) Előterjesztéseket készítenek.


IV. A Kft. ellenőrzése

1. A könyvvizsgáló
1.1. A Társaság ügyvezetésének ellenőrzését az Alapító által kijelölt könyvvizsgáló látja el. A könyvvizsgáló személyére az ügyvezető a felügyelő-bizottság egyetértésével tesz javaslatot az Alapítónak.
1.2. A könyvvizsgáló gondoskodik a Számviteli Törvényben meghatározott könyvvizsgálat elvégzéséről, és ennek során mindenekelőtt annak megállapításáról, hogy a Kft. Számviteli Törvény szerinti beszámolója és közhasznúsági jelentése megfelel-e a jogszabályoknak, továbbá megbízható és valós képet ad-e a Kft. vagyoni és pénzügyi helyzetéről, működésének eredményéről.
1.3. A könyvvizsgálót határozott időre, de legfeljebb öt évre kell megválasztani. 
1.4. A könyvvizsgáló tevékenységére, jogkörére és feladataira a Ptk. rendelkezéseit kell megfelelően alkalmazni, a könyvvizsgáló felelősségére pedig a könyvvizsgálókra vonatkozó jogszabályokban, illetve a Ptk-ban meghatározott felelősségi szabályok az irányadók. 


2. A felügyelő bizottság

2.1. A Kft. felügyelő bizottsága 3 tagból áll, akik vezető tisztségviselők. A felügyelő bizottság tagjait az alapító jogosult az Alapító Okiratban kijelölni, illetve alapítói határozattal megválasztani. A felügyelő bizottsági tagok újraválaszthatók és bármikor visszahívhatók.

2.2. Vezető tisztségviselőkként személyükre is a Ptk. és a Ectv. bekezdéseiben meghatározott összeférhetetlenségi szabályok, kizárási okok vonatkoznak. A felügyelő bizottság tagjának a Ptk. szerinti közeli hozzátartozója és élettársa nem választható meg a Kft. vezető tisztségviselőjévé. A felügyelő bizottsági tagok megbízásának időtartama eltérhet attól az időtartamtól, amelyre vonatkozóan az Alapító az ügyvezetőt megválasztotta. 

2.3. A felügyelő bizottság ellenőrzi a társaság működését, ügyvezetését. E tevékenység gyakorlása érdekében a társaságnak a vezető tisztségviselőjétől és vezető állású alkalmazottjaitól jelentést vagy felvilágosítást kérhet. A felügyelő bizottság az ügyvezetőtől, illetve a Társaságnak a vezető állású munkavállalóitól írásban kérhet felvilágosítást, melyet a megkeresett személy a tájékoztatást kérő levélben meghatározott határidőben, ennek hiányában haladéktalanul, de legkésőbb 15 napon belül írásban köteles megadni. 
A felügyelő bizottság a társaság könyveibe és irataiba betekinthet, azt megvizsgálhatja, illetve szakértőkkel megvizsgáltathatja. 

2.4. A Számviteli Törvény szerinti beszámolóról és az adózott eredmény felhasználásáról az Alapító csak a felügyelő bizottság írásbeli jelentésének birtokában határozhat. Ha a felügyelő bizottság megítélése szerint az ügyvezetés tevékenysége jogszabályba, az Alapító Okiratba, illetve alapítói határozatba ütközik, vagy egyébként sérti a Kft., illetve az Alapító érdekeit, kezdeményezi az Alapítónál rendkívüli alapítói határozat meghozatalát. 

2.5. A felügyelő bizottság testületként jár el, tagjai sorából elnököt választ. A felügyelőbizottság ülése akkor határozatképes, ha tagjai legalább kétharmada, de legalább három fő az ülésen jelen van. A felügyelő bizottság ügyrendjét maga állapítja meg és az Alapító hagyja jóvá.

2.6. A felügyelő bizottság határozatait szavazással állapítja meg, egyszerű szótöbbséggel. A felügyelő bizottság tagjai személyesen kötelesek eljárni, képviseletnek nincs helye. A felügyelő bizottság tagját e minőségben az Alapító nem utasíthatja. A felügyelő bizottság ügyrendjét maga állapítja meg, melyet az Alapító hagy jóvá.
2.7. A felügyelő bizottság ülésének összehívását – az ok és a cél megjelölésével – a felügyelő bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a felügyelő bizottság ülésének 30 napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására. 
2.8. A felügyelő bizottság elnöke a Ptk. és az alapító okirat rendelkezései keretében: 
a) összehívja és vezeti a bizottság üléseit;
b) gondoskodik az ülés jegyzőkönyvének vezetéséről;
c) kezdeményezi alapítói határozat meghozatalát;
d) [bookmark: _Hlk527626740]évente egyszer az Alapító elé terjeszti a Kft. számviteli törvény szerinti beszámolójáról, az adózott eredmény felhasználásáról, a Kft. működéséről, valamint a Felügyelőbizottság éves működéséről szóló írásbeli jelentést. 

2.9. A felügyelő bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között. Az ellenőrzés megosztása nem érinti a felügyelő bizottsági tag felelősségét, sem azt a jogát, hogy az ellenőrzést más, a felügyelő bizottság ellenőrzési feladatkörébe tartozó tevékenységre is kiterjessze. 


[bookmark: _Hlk61702847]V.A Kft. szervezeti egységei és feladataik


1. [footnoteRef:4]A Kft. az alábbi belső szervezeti egységekre tagolódik:    [4:  Módosította a Képviselő-testület …/2022. (V.26.) határozat 3. pontja. Hatályos 2022.06.01. napjától.
] 


a) Városüzemeltetési szervezeti egység
Közvetlen vezetője a műszaki vezető

b) Beruházási szervezeti egység
Közvetlen vezetője a beruházási csoportvezető

c) Pénzügyi szervezeti egység
   Közvetlen vezetője a gazdasági vezető 

d) MIR vezető
A minőségirányítási vezető közvetlenül az ügyvezető alá tartozó munkakör, ami független a városüzemeltetési csoporttól. 

2. A szervezeti egységek belső szerkezete 
a) A szervezeti egység csoportokra tagolódik a feladatcsoportoknak megfelelően. 
b) A csoportokat csoportvezető vezeti. 
c) A csoportvezető a rábízott csoport tevékenységéért felel.  
d) Köteles szervezeti egység vezető által rábízott feladatokat maradéktalanul végrehajtani, és jelezni, ha a csoport munkájában zavar, vagy fennakadás keletkezik. 


3. A szervezeti egységeinek általános feladatai

a. Biztosítják a Kft. feladat- és hatásköreinek szakszerű, időszerű és maradéktalan ellátását. 
b) Ellátják a feladatkörüket érintő döntésekből, szerződésekből eredő feladatokat. 
c) Együttműködésre kötelezettek a tevékenységük során. A feladatkörükbe tartozó, de más szervezeti egység feladatát is érintő ügyekben, valamint jogszabály alapján az egyéb szervezetek hatáskörébe tartozó ügyekben kötelesek eljárni. Az egyeztetésért az a vezető felelős, akinek a feladat ellátása e szabályzat VI. pontja szerint a fő feladatköre.  
d) A feladatkörüket érintő statisztikai adatgyűjtést és adatszolgáltatást végeznek. 
e) Kapcsolatot tartanak szakterületüket érintően a szakmai és a civil szervezetekkel, valamint a társhatóságokkal. 
f) Kezdeményezik a közbeszerzési eljárás lefolytatását.   
g) Részletes és folyamatos tájékoztatást adnak tevékenységükről a tevékenységi felügyeletet ellátó vezetőnek. 
h) Ellátják a belső kontrollrendszer kialakításában és működtetésében a rájuk háruló feladataikat. 


4. Az egyes szervezeti egységek feladatai

4.1.[footnoteRef:5] Városüzemeltetés szervezeti egység feladatai: [5:  Módosította a Képviselő-testület …/2022. (V.26.) határozat 5. pontja. Hatályos 2022.06.01. napjától.
] 

· A város tulajdonában lévő, kül- és belterületi, bérlővel nem rendelkező köz- és egyéb területek kézi és gépi kaszálása, parlagfű-mentesítése, kivéve, amit a helyi rendelet a lakosság feladatának rendel.
· Kertészeti telephely fenntartása, működtetése.
· Közterületi virágosítás megtervezése, a virágok és cserjék kiültetése, gondozása, öntözése, fák gallyazása. 
· Öntözőrendszerek karbantartása.
· Parkok köztisztasági feladatainak ellátása, falevelek összegyűjtése.
· Közterületi új ültetésű fák gondozása (öntözés, tányérozás). 
· Közterületi hulladék gyűjtés és beszállítás hasznosító műbe.
· Illegális hulladékgyűjtés és égetőbe, illetve lerakóba szállítás.
· Gépi úttisztítás seprőgéppel.
· Utcabútorok telepítése, karbantartása. 
· KRESZ táblák kihelyezése.
· Útellenőri szolgálat fenntartása, a jogszabályban előírt rendszerességű útellenőrzések lefolytatása és az előírt dokumentáció vezetése, illetve a feltárt problémák jelzése a műszaki vezető felé, a megoldás nyomon követése.
· Az éves útellenőri beszámoló elkészítése az Önkormányzat számára.
· Burkolt utak karbantartása, kátyúzása, foltszerűen.
· Földesutak zúzottköves javítása és gréderezése.
· Téli síkosságmentesítés. 
· Járdák karbantartása.
· Rácsos átereszek karbantartása.
· Szikkasztó árkok, zárt csapadékelvezető rendszerek karbantartása.
· Csapadék készenlét fenntartása.
· Közreműködés a városi rendezvények lebonyolításában.
· Piac üzemeltetési feladatok ellátása.
· A Polgármesteri Hivatal által megrendelt egyéb munkák teljesítése. 
· Egyéb közterületi segédmunkás feladatok elvégzése. 
· A központi telephely munkálatainak szervezése, irányítása, ellenőrzése, a kazánház működtetésének a telephely épületeinek karbantartási munkálatainak megszervezése, elvégzése. 
· Vis Major esetén kármentesítés. 
· Munkaidő nyilvántartás és feladat teljesítés adminisztrációja.
· A dolgozók munkaruha ellátásának feladatai, munkaruha nyilvántartás vezetése. 
· Szerszám és anyag átvétel és anyag kiadás adminisztrációja.
· Leltározás. 
· A telephely energiaszolgáltató mérők rendszeres ellenőrzése leolvasása.
· Lakossági kérdések megválaszolása.
· Iratkezeléssel kapcsolatos feladatok és postázási ügyintézés. 
· Kapcsolattartás partnerekkel, hivatalokkal. 
· Árajánlatkérések, megrendelések, szerződések, engedélyek előkészítése. 
· Munka- és tűzvédelmi ellenőrzési feladatok és az éves oktatás koordinálása.

Temető üzemeltetési feladatai
· a temetés feltételeinek biztosítása,
· gondoskodás a temető nyitásáról és zárásáról,
· a ravatalozók folyamatos takarítása, a technikai eszközök üzemképes állapotban tartása, mely magába foglalja a temetők területén lévő halotthűtőt is,
· a temetőbe szállított elhunytak átvételéről és tárolásáról való gondoskodás,
· temetőben lévő temetési helyekről, sírhelyekről a sírhelykarton-, a sírboltok nyilvántartására a sírbolt könyv-, az egyéb temetési helyek nyilvántartására a temetői nyilvántartó könyv vezetése és ezek biztonságos őrzése,
· a temetői sír-, sírbolt- és urnahelyek értékesítése az Önkormányzat temetői rendelet díjszabása alapján,
· a temetőlátogatók folyamatos tájékoztatása az őket érintő kérdésekben,
· a temetési helyek kijelölése,
· a temető és létesítményeinek takarítása, tisztán tartása,
· az utak seprése, síkosságmentesítés, hóeltakarítás,
· a temetőben keletkezett hulladék elszállítása,
· a bokrok és cserjék rendszeres metszése, fák gallyazása, fűkaszálás,
· gondoskodás a temetői rend betartásáról és betartatásáról,
· a temetők infrastruktúrájának üzemeltetése és karbantartásának biztosítása (vízvezeték, vízcsapok, elektromos hálózat, utak, járdák, kapuk, kerítések stb.),
· a temetéshez szükséges hatósági igazolások-, halottvizsgálati bizonyítványok archiválása,
· veszélyes fák kivágása, esetenként emelőkosaras darus gépjármű igénybevételével,
· a vállalkozás szerűen ipari tevékenységet végző vállalkozóktól a díjak beszedése, a munkálatok elvégeztével a munkaterület rendezettségének ellenőrzése,


4.2. Városfejlesztési szervezeti egység feladatai:
· Közreműködik a városfejlesztési koncepció kidolgozásában.
· Összegyűjti, nyilvántartja és folyamatosan nyomon követi a fejlesztési elképzeléseket.
· Előkészíti és megszervezi a fejlesztési beruházásokat, a megvalósításukra irányuló szerződések megkötését, gondoskodik a kivitelezés műszaki ellenőrzéséről, folyamatosan kapcsolatot tart a tervezővel, a tervező által elkészített tervegyeztetéseket koordinálja  és a készülő munkák teljesítésének és számláinak műszaki leigazolásáról.
· Kapcsolatot tart a Fóti Közös Önkormányzati Hivatallal, szakmai és településfejlesztési szervezetekkel, hatóságokkal, kormányhivatalokkal.
· Közreműködik az éves költségvetési tervet megalapozó előkészítő munkában.
· A szerződés tervezeteket elkészíti és jogi felülvizsgálat után intézi az aláíratást.
· Műszaki ellenőrzést végez (kivéve közbeszerzések esetén).
· Kifizetésre továbbítja a felülvizsgált tervezői, kivitelezői és lebonyolítási számlákat.
· Városi mérnöki-műszaki tanácsadási feladatokat lát el.

4.3. [footnoteRef:6] [6:  Hatályon kívül helyezte a Képviselő-testület …/2022. (V.26.) határozat 8. pontja 2022.06.01. napjától.
] 


4.4. Pénzügyi szervezeti egység:
· Vezeti a Társaság könyveit a hatályos számviteli törvény szabályai szerint.
· Vezeti a Társaság analitikus és főkönyvi számláit, egyezteti őket.
· Év végén elkészíti az egyes mérleg sorok leltárait és összeállítja az éves beszámolót. 
· Kimutatásokat készít az ügyvezető, a tulajdonos és egyéb hatóságok felé.
· Elvégzi az év végi leltárakat.
· Elvégzi a bérelszámolási feladatokat és vezeti a dolgozók nyilvántartásait, bejelenti a belépő munkavállalókat a NAV felé, előkészíti aláírásra a munkaszerződést, munkaköri leírást, tájékoztatót. 
· Szervezi és nyilvántartja a munkavállalókat érintő képzéseket.
· Szervezi és nyilvántartja a munkavállalók oltásait és az orvosi alkalmassági vizsgálatokat.
· Elkészíti az adók és járulékok bevallásait és határidőre befizeti 
· Elkészíti, nyilvántartja és szükség esetén módosítja a pénzügyi és egyéb szabályzatokat. 
· Szállítói számlák, bankszámlák, pénztárak kontírozása, rögzítése. 
· A különböző elszámolási számlák folyamatos figyelemmel kísérése és zárási időszakonként a szükséges rendezések végrehajtása. 
· Az üzletfelek folyószámláinak folyamatos ellenőrzése.  
· Kintlévőségek figyelése, felszólítások az analitikus nyilvántartások egyeztetése a főkönyvi számlákkal. 
· Számlázás, elszámolás és kapcsolódó kimutatások elkészítése. 
· Kontrolling feladatok ellátása, szükséges kimutatások készítése. 
· Banki utalások elkészítése. 
· Pénztárkezelés: és ehhez tartozó feladatok: előlegek, elszámolása, különböző készpénzes elszámolások, készpénzes számlázás, a befizetések felvezetése díjprogramba. 
· Ellátja az ügyvezető mellett titkársági feladatokat.
· Kapcsolatot tart a polgármesteri hivatallal, szolgáltatókkal, reklamációk kezelése,.
· Bírósági ügyek intézése. 
· Jegyzőkönyvek írása. 
· Előkészíti és nyilvántartja a szerződéseket.
· Elkészíti a hatáskörébe tartozó előterjesztéseket és nyomon követi a döntési folyamatot.

4.5. [footnoteRef:7]MIR vezető feladatai: [7:  Beiktatta a Képviselő-testület …/2022. (V.26.) határozat 6. pontja. Hatályos 2022.06.01. napjától.
] 

· Összeállítja és felügyeli az ISO 9001 rendszer működtetésének alapdokumentumait
· Lefolytatja a rendszeres belső ellenőrzéseket és előkészíti a külső ellenőrzéseket
· Koordinálja a vevő elégedettségi felmérést. 
· javaslatokat tesz a minőségfejlesztési projektekre.


VI. A Kft. működési rendje

1. Általános szabályok 
1.1. A Kft. működését a jogszabályok, az ezekre épülő SZMSZ, a belső szabályzatok, valamint a helyi rendeletek határozzák meg. 
1.2. A vezetők, az ügyintézők, és a fizikai alkalmazott feladatait a SZMSZ és a munkaköri leírás szabályozza. 
1.3. A munkaköri leírás a felelősség megállapítására is alkalmas módon – többek között – tartalmazza: a munkakörben ellátandó feladat jellegét, a tevékenységi kört, a munkakört betöltők alá- és fölérendeltségi viszonyait, a munkáltatói jogkör gyakorlójának a megjelölését, a munkakörre vonatkozó sajátos előírásokat és a helyettesítés módját. 

2. Munkáltatói jogok gyakorlása
2.1. A Kft-nél a munkáltatói jogokat az ügyvezető gyakorolja. 
2.2. Az ügyvezető által gyakorolt munkáltatói jogkör keretében dönt:
a) a munkaviszony létesítéséről, megszüntetéséről;
b) a munkaszerződés módosításáról;
c) a munkabér (alapbért, prémium, jutalom) megállapításáról;
d) a munkajogi felelősség megállapításáról, kártérítés kiszabásáról;
e) a kiküldetések elrendeléséről, szabadságok engedélyezéséről;
f) a munkakörök számának meghatározásáról;
g) a nyugdíjazásra vonatkozó kérelmek engedélyezéséről;
h) a főálláson kívüli munkaviszony létesítésének engedélyezéséről abban az esetben, ha a munkaviszony a főállás idejét nem érinti, illetve összeférhetetlenség esetén a főálláson kívüli bármely jogviszony folytatásának megtiltását;
i) külföldi kiküldetés, illetve munkavégzés engedélyezését.

3. Munkarend és ügyfélfogadás 
	3.1. [footnoteRef:8] [8:  Hatályon kívül helyezte a Képviselő-testület …/2022. (V.26.) határozat 8. pontja 2022.06.01. napjától.
] 



[bookmark: _Hlk61702797]3.2. A Kft. általános munkarendje hétfőntől csütörtökig 7:00-16:00 óráig, pénteken 7:00-13:00 óráig tart. Az általánostól eltérő munkarendet a munkaköri leírás tartalmazza.

4. Az utalványozás rendje 
4.1. Utalványozásra a hatáskör címzettje jogosult. 
4.2. A munkaköri leírásban meghatározott hatáskörében az ügyvezető (saját és átruházott hatáskörben) utalványoz. 
4.3. Az utalványozási jog jogosultja e jogkörét részben vagy egészben átruházhatja, az átruházott utalványozási jogot visszavonhatja. Az átruházott utalványozási jog tovább nem delegálható. Az átruházás nem érinti a hatáskör jogosultjának a személyét és felelősségét. 
4.4. Az ügyvezető az utalványozás rendjét az pénzkezelési szabályzatban határozza meg. 

5. A helyettesítés rendje 
5.1. Az ügyvezetőt akadályoztatása és távolléte idején a műszaki vezető és a gazdasági vezető együttesen helyettesítik.
5.2. A szervezeti egység vezetőt az ügyvezető egyetértésével munkaköri leírásban leírtak szerint helyettesítik. 
5.3. A Kft. munkavállalói a munkaköri leírásukban leírtak szerint helyettesítik egymást. 


6. Az adatvédelmi tevékenység irányítása 
A Kft-ben a személyes adatkezelési, adatbiztonsági és adatszolgáltatási, valamint a közérdekű adatok nyilvánosságával összefüggő tevékenységet a Kft. adatvédelmi szabályzatában megállapítottak szerint kell végezni.  

VII. Záró rendelkezések
Fót Közszolgáltató Közhasznú Nonprofit Kft. Szervezeti és Működési Hatályba Szabályzata 2021. október 1. napján lép hatályba. 


Fót, 2021. október 1.			


1. sz. Melléklet[footnoteRef:9] [9:  Módosította a Képviselő-testület …/2022. (V.26.) határozat 7. pontja. Hatályos 2022.06.01. napjától.
] 

